**ADATKEZELÉSI TÁJÉKOZTATÓ**

**Az Útravaló ösztöndíj alprogramok pályázatai vonatkozásában**

A **Társadalmi Esélyteremtési Főigazgatóság (TEF)** (székhely: 1135 Budapest, Szegedi út 35-37., PIR szám: 840516; adószám: 15840510-2-41, képviseli: Daróczi János főigazgató, a továbbiakban: **TEF**, vagy **Adatkezelő**) kiemelten fontosnak tartja az érintettek, így különösen munkatársai, partnerei, valamint a látogatók, és valamennyi pályázatban, támogatásban, programban, projektben részt vevők információs önrendelkezési jogának tiszteletben tartását. Az Adatkezelő a személyes adatokat bizalmasan, a hatályos európai uniós, és hazai jogszabályoknak, valamint a kialakult (adatvédelmi) hatósági gyakorlatnak megfelelően kezeli, és megtesz minden olyan információbiztonsági és szervezési intézkedést, amely az adatok biztonságát, bizalmasságát, sértetlenségét és rendelkezésre állását garantálja.

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: **GDPR**), továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: **Infotv.**), foglaltak alapján az Adatkezelő az általa kezelt személyes adatok védelme érdekében az alábbi tájékoztatót (a továbbiakban: **Tájékoztató**) teszi közzé.

A Társadalmi Esélyteremtési Főigazgatóság által személyes adatok kezelésére/adatfeldolgozásra kerül sor **az Útravaló ösztöndíj alprogramok (Út az érettségihez, Út a középiskolába, Út a szakmához), valamint az Út a diplomához alprogram** adatainak tekintetében.

1. Az adatkezelő neve: **Társadalmi Esélyteremtési Főigazgatóság**

Az adatkezelő elérhetőségei: **Daróczi János főigazgató, 1135 Budapest, Szegedi út 35-37.**

E-mail: tamogatasiranyitas@tef.gov.hu

1. Az adatvédelmi tisztviselő elérhetősége: [dpo@tef.gov.hu](mailto:dpo@tef.gov.hu)
2. Különleges személyes adatok kategóriáinak ismertetése: **faji, etnikai származásra (cigány, roma származás) vonatkozó adatok, szociális, egészségügyi állapotra, jövedelmi helyzetre, cselekvőkésességre, tanulmányi eredményre, képzettségre és képzésben való részvételre vonatkozó személyes adatok, különös tekintettel az alábbiakra:**

* roma származás,
* jövedelmi helyzet,
* az ösztöndíjban részesülő személy oktatási intézményének neve, tanulói/hallgatói státusza, továbbá képzési formája,
* képzettség, tanulmányi eredmények,
* hátrányos helyzet,
* halmozottan hátrányos helyzet,
* utógondozásban, utógondozói ellátásban való részvétel,
* családba fogadott státusz megléte,
* védelembe vétellel kapcsolatos adatok,
* ideiglenes hatályú elhelyezéssel kapcsolatos adatok

és a különleges személyes adatok hitelességét igazoló dokumentumok.

Érintettek: Az Útravaló ösztöndíj programban, valamint az Út a diplomához alprogramban résztvevő személyek, mentoraik, továbbá kiskorú gyermekek esetén szüleik, vagy a szülői felügyeleti jogot törvényes képviselőként ellátó személy, gyám.

1. Személyes adatok kategóriái: A személyazonosító jel helyébe lépő azonosítási módokról és az azonosító kódok használatáról szóló 1996. évi XX. törvény 4. §-ának (4) bekezdésében foglaltak szerinti természetes személyazonosító adatok és azonosító kódok, továbbá a lakcímre és lakhatásra vonatkozó adatok, elektronikus levelezési cím és telefonos elérhetőség, bankszámlaszám, számlatulajdonos neve, oktatási azonosító.

Csak mentor adatai: szakképzettség, felsőoktatásban való részvétel.

1. **A kiutalás biztosításához, az adatok rögzítésre kerülnek a KIRA bérszámfejtő rendszerben: név, TAJ szám, adóazonosító jel, anyja neve, születési hely, születési idő, lakcím, bankszámlaszám.**
2. A kezelt adat minősítése: **személyes és a GDPR 9. cikk (1) bekezdése szerint minősülő különleges személyes adatok**
3. Az adat formátuma: **papír és elektronikus**
4. A személyes adatok kezelésének célja: **programban történő részvétel igazolása, a programok sikeres lebonyolítása, támogatás kifizetése**
5. A különleges személyes adatok kezelésének célja: **programban történő részvétel igazolása, a programok sikeres lebonyolítása, támogatás kifizetése**
6. A személyes és különleges személyes adatok tárolásának időtartama, illetve annak lejártával a kezelés módja: **a TEF iratkezelési szabályzatának megfelelően 10 év.**
7. Az adatkezelés jogalapja: a GDPR 6. cikk (1) bekezdés e) pontja értelmében a TEF feladatkörébe tartozó 152/2005. (VIII. 2.) az Útravaló Ösztöndíjprogramról szóló Korm. rendeletben foglalt ösztöndíjak biztosítása tanulók és mentor pedagógusok részére közfeladat ellátása, a GDPR 9. cikk (1) bekezdés szerint minősülő különleges személyes adatok tekintetében a GDPR 6. cikk (1) bekezdés a) pontja értelmében, a GDPR 9. cikk (2) bekezdés a) pontja
8. Az adatok forrása: **az érintettől** származó

A személyes adatok címzettjei:

* 1. Pályázatkezelés szempontjából: Társadalmi Esélyteremtési Főigazgatóság szervezeti egységei, 1135 Budapest, Szegedi út 35-37
  2. Bérszámfejtés és utalás céljából Magyar Államkincstár 1054 Budapest, Hold utca 4.

1. Olyan címzettek kategóriái, akikkel a személyes adatokat közlik, vagy közölni fogják: **Központi Statisztikai Hivatal; Pest Megyei Kormányhivatal, Oktatási Hivatal**
2. Harmadik országba, vagy nemzetközi szervezet részére továbbít-e a projekt személyes adatokat: **nem**
3. Adatkezelés helye: **Társadalmi Esélyteremtési Főigazgatóság székhelye, telephelyei és irodái, képzési helyszínek.**
4. Az adatok védelmére tett technikai és szervezési intézkedések általános leírása: **A pályázat iratait zárható irodákban és irattárakban helyezzük el, melyek kulcsait, csak az arra jogosultak vehetik fel. Az elektronikusan tárolt adatokhoz, csak a jogosultsággal rendelkező munkatársak férhetnek hozzá az informatikai szabályzatban előírtak betartásával. Az elektronikusan tárolt adatok zárt rendszerben kerülnek kezelésre és tárolásra a kormányzati informatikai rendszerekért felelős NISZ Nemzeti Infokommunikációs Szolgáltató Zrt. informatikai eszközparkján és szerverein.**
5. Ha fennáll, az automatizált döntéshozatal ténye: **nem áll fenn.**
6. Alkalmazott szakrendszerek és adatfeldolgozók

* **EPER pályázatkezelő rendszer üzemeltetője Emberi Erőforrás Támogatáskezelő (1085 Budapest, Gyulai Pál utca 13.),**
* **mely alól kivétel az Út a diplomához alprogram, melynek szakrendszere: UTR pályázatkezelő rendszer tulajdonosa és üzemeltetője a TEF, a rendszer fejlesztését külsős cég végzi Euro One Számítástechnikai Zrt. 1145 Budapest, Újvilág utca 50-52.).**
* **KIRA bérszámfejtő program Magyar Államkincstár 1054 Budapest, Hold utca 4.**

**Az érintett jogai és jogérvényesítési lehetőségei:**

**Az érintett jogai**

1. **Tájékoztatás**

Az érintetteknek joga van a tömör, átlátható, érthető és könnyen hozzáférhető formában megfogalmazott tájékoztatáshoz. Az érintett ilyen irányú kérelmének írásban, vagy más alkalmas módon, az érintett személyazonosságának igazolását követően, az Adatkezelő indokolatlan késedelem nélkül, de legfeljebb 1 hónapon belül köteles eleget tenni. Az ilyen jellegű adatszolgáltatást az Adatkezelő díjmentesen teljesíti, kivéve, ha a kérelem megalapozatlan, túlzó vagy ismétlődő.

1. **Az érintett hozzáférési joga**

Az érintett jogosult, hogy a személyes adatokhoz és a következő információkhoz hozzáférést kapjon:

* Személyes adatok másolatának egy példánya (további példányok díj ellenében)
* Adatkezelés célja
* Adatok kategóriái
* Automatizált döntéshozatallal, profilalkotással kapcsolatos adatok
* Adatátvétel esetén a forrásra vonatkozó információkat
* Címzettek, akik részére az adatokat közölték vagy közölni fogják
* Harmadik országba történő adattovábbítással kapcsolatos információk, garanciák
* Adatok tárolásának időtartama, annak szempontjai
* Érintett jogai
* Felügyeleti hatósághoz panasz benyújtásának joga

1. **Helyesbítéshez való jog**

Az érintett jogosult pontatlan adatainak indokolatlan késedelem nélküli helyesbítésére, kiegészítésére.

1. **Törléshez való jog (az elfeledtetéshez való jog)**

Az érintett kérelmére az Adatkezelő köteles az érintettre vonatkozó személyes adatokat indokolatlan késedelem nélkül törölni, ha az alábbi esetek valamelyike fennáll:

* a cél kiüresedett, már nincs szükség az adatra,
* érintett Visszavonja a hozzájárulását, így az adatkezelésnek megszűnik a jogalapja,
* érintett tiltakozik az adatkezelés ellen,
* jogellenes adatkezelés,
* jogi kötelezettség teljesítése céljából.

Az érintett elfeledtetéshez való joga keretében, ha az Adatkezelő nyilvánosságra hozott személyes adatot törölni köteles - az elérhető technológia és megvalósítás költségeinek figyelembevételével - ésszerűen elvárható lépéseket tesz annak érdekében, hogy tájékoztasson más adatkezelőket a szóban forgó linkek, másolatok, másodpéldányok törlése kapcsán.

Az érintett 3. illetve 4. pontban biztosított jogának gyakorlása alól kivételt képez, ha az adatkezelés szükséges. Az adatkezelés akkor szükséges, ha az alábbi esetek valamelyikéhez elengedhetetlen:

* véleménynyilvánítás szabadságához,
* jogi kötelezettség teljesítéséhez, vagy közhatalmi jogosítvány gyakorlásához,
* közérdekből a népegészségügy területén,
* közérdekű archiválás, tudományos és történelmi kutatási célból,
* jogi igények érvényesítéséhez.

1. **Az adatkezelés korlátozásához való jog**

Az Adatkezelő az érintett kérésére korlátozza az adatkezelést, ha

* az érintett vitatja a személyes adatok pontosságát,
* az adatkezelés jogellenes és az érintett ellenzi az adatok törlését,
* az Adatkezelőnek már nincs szüksége a személyes adatokra, de az érintett igényi azokat jogi igények előterjesztéséhez, érvényesítéséhez vagy védelméhez,
* az érintett tiltakozott az adatkezelés ellen, és az adatkezelőnél még tart a vizsgálat.

1. **Az adathordozhatósághoz való jog**

Az érintett jogosult az általa az Adatkezelő rendelkezésére bocsátott adatokat megkapni:

* tagolt, széles körben használt, géppel olvasható formátumban,
* jogosult más adatkezelőhöz továbbítani,
* kérheti az adatok közvetlen továbbítását a másik adatkezelőhöz (ha ez technikailag
* megvalósítható).

1. **A tiltakozáshoz való jog**

Az érintett tiltakozhat az adatai kezelése ellen:

* közérdekű/közhatalmi és az érdekmérlegelésen alapuló jogalap esetében,
* közvetlen üzletszerzési cél esetén,
* közvetlen üzletszerzési célú profilalkotás keretében.

Az érintett tiltakozása esetén az adatkezelést azonnal meg kell szüntetni, kivéve kényszerítő erejű jogos indok és a jogi igények érvényesítése esetén.

1. **Automatizált döntéshozatallal és a profilalkotással kapcsolatos jogok**

Az érintettnek az a joga, hogy ne terjedjen ki rá a kizárólag automatizált adatkezelésen ideértve a profilalkotáson is- alapuló döntés hatálya, amely rá nézve jelentős mértékben érintené. Ez alól kivételt jelent, ha:

* az érintett és az adatkezelő közötti szerződés megkötése vagy teljesítése érdekében szükséges,
* jogszabály lehetővé teszi,
* az érintett ehhez kifejezetten hozzájárul.

A fent említett 1. és 3. esetekben az érintett jogosult:

* emberi beavatkozást kérni,
* álláspontját kifejezni,
* a döntéssel szemben kifogást benyújtani.

Jogorvoslat

Amennyiben az érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az Adatkezelő a személyes adatait kezeli, akkor javasoljuk, hogy először az Adatkezelőt keresse meg panaszával. A panasza minden esetben kivizsgálásra kerül.

**Felügyeleti hatóságnál történő panasztételhez való jog**

Ha a panasza ellenére továbbra is sérelmezi azt, ahogy az Adatkezelő kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9-11., postacím: 1363 Budapest, Pf. 9. E-mail: [ugyfelszolgalat@naih.hu](mailto:ugyfelszolgalat@naih.hu), honlap: [www.naih.hu](http://www.naih.hu)).

**Hatósággal szembeni bírósági jogorvoslathoz való jog**

Amennyiben a Hatóság nem hoz döntést a panasszal kapcsolatban, vagy 3 hónapon belül nem ad azzal kapcsolatban tájékoztatást, úgy az érintettnek lehetősége van bírósághoz fordulni.

**Adatkezelővel/adatfeldolgozóval szembeni bírósági jogorvoslathoz való jog**

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

**Kártérítéshez való jog**

Vagyoni és nem vagyoni károkért az Adatkezelő felelős. Több adatkezelő/feldolgozó egyetemlegesen felel az okozott kárért, egymás között pedig felelősségük mértékében számolnak el. Az adatfeldolgozó azonban csak akkor felel a bekövetkezett kárért, ha eltért az utasításoktól vagy vétett az adatfeldolgozókra vonatkozó szabályok ellen.

**Közigazgatási bírság**

Az eset körülményei alapján a Rendelet 83. cikkében foglalt keretek között állapítják meg az összegét.

Egyéb rendelkezések e tájékoztatóban fel nem sorolt adatkezelésekről az adat felvételekor adunk tájékoztatást. Tájékoztatjuk az érintetteket, hogy a bíróság, az ügyész, a nyomozó hatóság, a szabálysértési hatóság, a közigazgatási hatóság, a Nemzeti Adatvédelmi és Információszabadság Hatóság, a Magyar Nemzeti Bank, illetőleg jogszabály felhatalmazása alapján más szervek tájékoztatás adása, adatok közlése, átadása, illetőleg iratok rendelkezésre bocsátása végett megkereshetik az adatkezelőt. Az adatkezelő a hatóságok részére — amennyiben a hatóság a pontos célt és az adatok körét megjelölte — személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

Kelt.: *dátumbélyegző szerint*

Daróczi János

főigazgató